Vuvuzela

En vuvuzela (på setswana kalt lepatata) er et sørafrikansk blåseinstrument på rundt en meters lengde, som vanligvis brukes av supportere på fotballkamper i Sør-Afrika. De krever en betydelig leppe- og lungestyrke for å blåses, og lager en høy, monoton lyd, som en tåkelur eller en elefant.«V is Vuvuzela» , FIFA, besøkt 12. juni 2010 Et lignende instrument, kalt corneta i Brasil og andre latinamerikanske land, brukes av fotballsupportere i Sør-Amerika, og denne typen horn eller trompeter av plast har vært brukt på mexicanske fotballstadion siden 1970-tallet.

 Kontrovers 
Vuvuzelaene har vært kontroversielle.Chris Makhaye: «Blasts of joy as vuvuzelas unbanned» , IOL, 13. juli 2008, besøkt 12. juni 2010 De har blitt knyttet til permanent støy-indusert hørselstap,«World Cup horn risks permanent damage to hearing», Associated Press, 8. juni 2010, besøkt 12. juni 2010 vurdert som en mulig sikkerhetsrisiko fordi tilskuere ikke kan høre evakueringsbeskjederDiana Neille: «Are vuvuzelas a safety risk?», IOL, 27. mai 2010, besøkt 12. juni 2010 og ansett å spre forkjølelse- og influensasmitte i større skala enn hosting og roping.Mia Snyman: «Vuvuzela could spread colds and flu», Associated Press, 10. juni 2010, besøkt 12. juni 2010 Dyrevernorganisasjoner har uttrykt bekymring for at støyen vil skremme kjæledyr slik at de rømmer.Chantall Presence: «SPCA worried by vuvuzelas» , iafrica.com, 10. juni 2010, besøkt 12. juni 2010
Kommentatorer har beskrevet lyden som «irriterende» og har sammenlignet den med «en flokk støyende elefanter»,«The World Cup noise that annoys», Sydney Morning Herald, 4. juni 2010, besøkt 12. juni 2010
«en øredøvende gresshoppesverm»,Liz Clarke: «World Cup ready to open in South Africa and vuvuzelas will make plenty of noise», Washington Post, 6. juni 2010, besøkt 12. juni 2010 «ei geit på vei til slakting»Mondli Makhanya: «Nothing kills the joy of soccer like a bunch of wailing vuvuzelas» , The Times (Sør-Afrika), 30. mai 2010, besøkt 12. juni 2010 og «en gigantisk bikube full av veldig sinte bier».Stephen Brunt: «The happy chaos of Soccer City» , The Globe and Mail, 11. juni 2010, besøkt 12. juni 2010 NRK Dagsrevyen viste en måling av lyden fra to vuvuzela til 127,4 decibel.NRK Dagsrevyen - 19. juni 2010 Flere klubber har forbudt bruk av instrumentet på sine kamper, blant annet Fredrikstad Fotballklubb i Norge,Verdens Gang - Fredrikstad forbyr vuvuzela på sine hjemmekamper og Arminia Bielefeld i Tyskland.NRK - Vuvuzelaen forbys i Tyskland

 Historie 
Vuvuzelaen, som opprinnelig ble laget av blikk, ble populær i Sør-Afrika på 1990-tallet. Freddie «Saddam» Maake, en kjent Kaizer Chiefs FC-supporter, hevder å ha oppfunnet vuvuzelaen så tidlig som i 1965, ved å lage en aluminiumversjon fra et sykkelhorn hvor han fjernet gummiblæra for å kunne blåse i den med munnen. Han fant senere ut at den var for kort og skjøtet på et rør for å gjøre den lengre. Maake har fotos av seg selv hvor han holder aluminium-vuvuzelaen fra lokale kamper i Sør-Afrika på 1970- og 1980-tallet og internasjonale kamper i 1992 og 1996 og under VM i fotball i Frankrike i 1998. Han sier at instrumentet ble forbudt ettersom myndighetene vurderte det som et potensielt farlig våpen, noe som fikk han til å oppsøke et firma som kunne framstille den i plast.Phathisani Moyo: «Vuvuzela Creator Blown Off», Mail & Guardian, 8. januar 2010, besøkt 12. juni 2010 

I 2001 begynte det sørafrikanske selskapet Masincedane Sport å masseprodusere en plastversjon av instrumentet«Vuvuzela: SA football's beautiful noise» , SouthAfrica.info, besøkt 12. juni 2010, etter at selskapets grunnlegger Neil van Schalkwyk i 2001 mottok «SAB KickStart Award», et prosjekt opprettet av South African Breweries for å hjelpe unge sørafrikanske gründere.

Det er hevdet at vuvuzelaen er basert på tradisjonelle kudu-horn og at det dermed har røtter i afrikansk historie, men dette er omstridt.«The Real Vuvuzela Story» , blatant.co.za, 19. juni 2009 I afrikanske landsbyer blåste man i kudu-horn for å samle landsbyboerne til møte. Et gammelt sørafrikansk ordtak sier at «bavianen kan drepes med masse støy», og under det siste kvarteret av en kamp blåser supporterne frenetisk i vuvuzelaene for å forsøke å «drepe» motstanderne.«Vuvuzela here to stay», News24, 23. mai 2004, besøkt 12. juni 2010

Den tidligere presidenten i Sør-Afrika, Nelson Mandela, tok med hundrevis av vuvuzelaer til Zürich i 2004 da tildelingen av VM i fotball 2010 skulle avgjøres. Prisen for en vuvuzela var i Sør-Afrika inntil nylig rundt 30 rand (rundt 25 kroner), men er på grunn av VM i fotball steget til 100-200 rand i turistområdene.

 Opprinnelsen til navnet 
Opprinnelsen til navnet vuvuzela er omstridt. Det kan komme fra et zulu-ord som betyr «å lage støy». Det kan også ha bakgrunn i «vuvu»-lyden det lager, og vil da direkte oversatt bety «vuvu-ing». En tredje mulighet er at det kommer fra township-slang relatert til ordet for «dusj», enten fordi det «dusjer folk med musikk» eller fordi det ligner på et dusjhode. Det kan dog også være at township-slangen har hentet sitt navn på et dusjhode fra ordet vuvuzela, igjen på grunn av likheten i utseendet.

 Confederations Cup 2009 og VM i fotball 2010 
Vuvuzelaen fikk internasjonal oppmerksomhet under oppkjøringen til Confederations Cup 2009 og VM i fotball 2010, som begge ble arrangert i Sør-Afrika. FIFA ønsket å forby bruk av vuvuzelaer under VM i fotball 2010 på bakgrunn av at hooligans kunne bruke instrumentet som et våpen og at firmaet kunne plassere reklame på vuvuzelaene. Det sørafrikanske fotballforbundet (SAFA) hevdet imidlertid at vuvuzelaer var av vesentlig betydning for en autentisk sørafrikansk fotballerfaring, og FIFA bestemte seg i juli 2008 for å droppe forbudet og tillate vuvuzelaer under Confederations Cup 2009.«Fifa gives Vuvuzelas thumbs up», News24, 11. juli 2008, besøkt 12. juni 2010  FIFA-presidenten Sepp Blatter var imot å forby vuvuzelaen, og sa «Vi bør ikke forsøke å europeisere et afrikansk VM i fotball».«Dutch coach joins chorus to ban vuvuzela» , ESPN Soccernet, 20. juni 2009, besøkt 12. juni 2010 FIFA bestemte seg til slutt for også å godkjenne bruken av instrumentet også for VM i fotball 2010,«FIFA give vuvuzela green light for World Cup» , ESPN Soccernet, 17. juli 2009, besøkt 12. juni 2010 unntatt vuvuzelaer som er lengre enn en meter.«FIFA verbiedt lange vuvuzela's», BNDeStem.nl, 10. juni 2010 (nederlandsk), besøkt 12. juni 2010

Enkelte fotballkommentatorer, spillere og utenlandske tilskuere argumenterte mot å tillate vuvuzelaer under Confederations Cup 2009. Under kampen mellom USA og Italia kalte BBC Sport-kommentatoren Lee Dixon lyden for «ganske irriterende». FIFA mottok klager fra flere europeiske kringkastingsselskaper som ønsket å forby instrumentet under VM i fotball 2010, fordi kommentatorenes stemmer «druknet» i lyden av vuvuzelaene. s trener Bert van Marwijk og s midtbanespiller Xabi Alonso talte også for et forbud. Alonso sa hornene gjorde det vanskelig for spillerne å kommunisere og konsentrere seg og at de bidro ingenting til atmosfæren.«Fifa to discuss vuvuzela future», BBC Sport, 18. juni 2009, besøkt 12. juni 2010

Under VM i fotball 2010 laget Hyundai og det sørafrikanske reklamebyrået Jupiter Drawing Room verdens største fungerende vuvuzela – 35 meter lang – på ei veibru under bygging i Cape Town.«Hyundai: Cape Town giant vuvuzela», chrisrawlinson.com, besøkt 12. juni 2010 Vuvuzelaen drives av flere trykklufthorn festet til «munnstykket», og det vil bli blåst i ved starten av hver av VM-kampene.

 Referanser 

 Eksterne lenker 



Kategori:Naturhorn
Kategori:Fotballkultur
Kategori:Sørafrikansk kultur
Kategori:VM i fotball 2010
Kategori:Zulu ord og uttrykk